|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frv. á 153. þingi - Br. á raforkulögum og lögum um Orkustofnun (raforkueftirlit)UMH22110151 |
| **Ráðuneyti /verkefnisstjóri** |  Umhverfis-, orku- og loftslagsráðuneytið. |
| **Innleiðing EES-gerðar?** | [x]  Já[ ]  Nei |
| **Dags.** |  24.1.23 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Eftirlitsstofnun EFTA (ESA) hefur haft til skoðunar lög og reglur sem varða kröfur tilskipunar ESB nr. 2009/72/EB um sjálfstæði raforkueftirlits. Að mati ESA tryggja raforkulög nr. 65/2003 og lög um Orkustofnun nr. 87/2003 ekki fyllilega sjálfstæði raforkueftirlits eins og gerð er krafa um í tilskipun ESB.  Í aðfararorðum tilskipunar nr. 2009/72/EB er tilgreint að með tilskipun 2003/54/EB hafi verið innleiddar kröfur um að aðildarríkin kæmu á fót eftirlitsaðilum með tilgreind valdsvið. Reynslan af því hafi þó sýnt að skortur á sjálfstæði eftirlitsaðila gagnvart hinu opinbera, og ófullnægjandi valdsvið og ákvörðunarvald hafi oft hindrað árangur af eftirliti. Til þess að innri markaðurinn á sviði raforku starfi á tilhlýðilegan hátt þurfi eftirlitsaðilar á sviði orkumála að geta tekið ákvarðanir í tengslum við öll viðeigandi mál er varða lög og reglur, og vera óháðir gagnvart öðrum einka- eða almannahagsmunum.Í núgildandi raforkulögum og lögum um Orkustofnun kemur fram að stofnunin sé sjálfstæð í ákvörðunum sínum þegar hún sinnir raforkueftirliti samkvæmt raforkulögum.1. **Hvert er úrlausnarefnið?**

Að tryggja að raforkulög nr. 65/2003 og lög um Orkustofnun nr. 87/2003 samræmist tilskipun ESB nr. 2009/72/EB hvað varðar kröfur gagnvart sjálfstæði raforkueftirlits.1. **Að hvaða marki duga gildandi lög og reglur ekki til?**

Helstu athugasemdir ESA gagnvart löggjöfinni eru að:* Skortur sé á skýrri aðgreiningu raforkueftirlitsins og Orkustofnunar
* Ekki sé gerð krafa um að raforkueftirlitið setji sér eigin starfsreglur
* Sjálfstæði raforkueftirlits gagnvart Orkumálastjóra sé ekki fullnægjandi
* Fjárveiting Orkustofnunar og raforkueftirlitsins sé ekki aðskilin.
 |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Traust framkvæmd EES samningsins er áherslumál hins opinbera og meðal annars er vísað til þess í stjórnarsáttmála ríkisstjórnarinnar og fjármálaáætlun ríkisstjórnarinnar fyrir árin 2023 - 2027.Ein af undirstöðum Orkustefnu fyrir Ísland til ársins 2050 er að stjórnsýsla og ferli orkumála verði skilvirk og samþætt.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Að stjórnsýsla raforkueftirlits samræmist kröfum EES- samningsins. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Vænta mætti þess að ESA hefði formlegt mál gagnvart Íslandi vegna brota á EES samninginum.1. **Önnur úrræði en lagasetning sem metin hafa verið**

Ráðuneytið hefur lagt mat á aðgerðir til að koma til móts við athugasemdir ESA. Þar á meðal eru breytingar á verklagi og reglugerðum. Áform þessi varða atriði sem kalla á lagabreytingar. 1. **Mögulegar leiðir við lagasetningu**

Eðlilegast er að gerð verði breyting á lögum um Orkustofnun og raforkulögum enda er þar að finna núgildandi ákvæði sem varða raforkueftirlit og starfsemi þess.Einnig væri mögulegt að láta sérstaka löggjöf taka til raforkueftirlitsins og starfsemi þess.  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Áformað er að gera breytingar á raforkulögum og lögum um Orkustofnun enda er þar að finna núgildandi ákvæði sem varða raforkueftirlit og starfsemi þess.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Áformað er að gera breytingar á lögum um Orkustofnun og raforkulögum sem feli í sér skýrari aðgreiningu raforkueftirlitsins og Orkustofnunar sem og verkaskiptingu þeirra á milli. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Markmið áformanna er að samræma íslenska löggjöf kröfum tilskipunar ESB nr. 2009/72/EB hvað varðar kröfur gagnvart sjálfstæði raforkueftirlitsis.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Nei. |
| 1. **Samráð**
 |
| 1. **Hverjir eru helstu hagsmunaaðilar?**

Eftirlitsskyldir aðilar á raforkumarkaði, þ.e. framleiðendur, flutningsfyritækið Landsnet, dreifiveitur og söluaðilar.Orkustofnun.Notendur raforku. 1. **Er skörun við stjórnarmálefni annarra ráðuneyta?**

Nei.1. **Samráð sem þegar hefur farið fram**

Ráðuneytið hefur átt í samráði við ESA og Orkustofnun.1. **Fyrirhugað samráð**

Birting áforma í samráðsgátt stjórnvalda og birting frumvarpsdraga í samráðsgátt stjórnvalda.Frekari samráð við Orkustofnun við vinnslu frumvarpsins. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Mögulegur kostnaður vegna áformanna rúmast innan fjárheimilda og hafa áformin því ekki áhrif á fjárhag ríkissjóðs. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já 1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Orkustofnun kann að þurfa einhvern tíma til undirbúnings og aðlögunar. 1. **Hvaða forsendur þurfa að vera fyrir hendi til að lagasetning beri árangur?**

Orkustofnun þarf að vera í stakk búin til að framfylgja þeim breytingum sem frumvarpið hefur í för með sér. 1. **Mælikvarðar á árangur og útkomu**

Það hvernig gengur að innleiða breyttar kröfur annars vegar og hins vegar hvort að breytingin telst fullnægjandi að mati ESA.1. **Hefur verið hugað að því að afla gagna til að meta árangur þegar þar að kemur?**

Á þessu stigi fæst ekki séð að sérstakrar gagnaöflunar verði þörf umfram það sem segir í tölulið 4 hér að framan. |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |